Itaalia kohustub põhiseadusega keskkonda kaitsma(22)
Vastuvõetud seadus keelab eraettevõtlusel keskkonna ja tervise kahjustamise ning annab õigused kaitsele ka loomadele. Otsus põhiseadust muuta tehti EuroNewsi andmetel “tulevaste põlvkondade huvides”.
Mitmed poliitikud, nagu Euroopa Komisjoni keskkonna erivolinik Virginijus Sinkevičius, pidasid otsust oluliseks sammuks ning tunnustasid Itaaliat keskkonna kaitsmise eest.
Reutersi andmetel annab Itaalia põhiseadus ette vaid laiad põhimõtted, mida alati ei järgita, mistõttu on keeruline hinnata sammu reaalset mõju.
Maailma Looduse Fondi Itaalia haru avaldas lootust, et riik kohandab kehtiva seadusandluse uuele looduskaitse põhimõttele vastavaks.